Satul Drăguţ după 40 de ani 1 


Henri H. Stahl 

I. ÎNCADRAREA REGIONALĂ A SATULUI 


1. Geografia şi istoria socială a regiunii. Satul Drăguş se află 
aşezat într-o regiune numită tradiţional „Ţara Oltului” : e o depresiune 
subcarpatică, de 70 km pe 15, închisă spre sud de Munţii Făgăraşului 
(peste 2 000 m altitudine), spre nord de rîul Olt, şi spre est de dealurile 
Perşanilor care barează drumul spre Braşov; doar spre vest se deschide, 
prin valea Oltului, către Sibiu şi pasul care trece munţii spre cîmpia 
munteană. 

Istoria acestei caracteristice „zone închise” este destul de fră- 
mîntată 2 . Stăpînită la origini de domnitorii munteni, abea în 1462 cade 
sub dominaţia statului maghiar. Populaţia locală, constituind o masă 
compactă de ţărani români, n-a cunoscut regimul feudal decît tîrziu, 
cetatea din Făgăraş (clădită în 1300 — 1310) fiind punctul deplecare 
al unui proces de aservire care a atins apogeul în veacul al 18-lea.Baro- 
nul Brukhenthal, favorit al împărătesei Maria Tereza, îşi avea sediul 
rural (aerariul) în satul Sîmbăta de Jos, vecin cu Drăguşul. Acest sistem 
de exploatare feudală n-a luat sfîrşit decît în 1848. 

Ţăranii de aici n-au fost totuşi cu toţii iobagi. în mare număr, 
erau socotiţi nu numai „liberi”, ci şi alcătuind o mică nobleţe rurală 
locală, purtînd chiar numele de „boeri de Făgăraş”, cu sarcini de miliţie 
locală. Maria Tereza i-a organizat în regimente grăniţăreşti (cu centrul 
în Orlat) avînd datoria de a fi în permanenţă la dispoziţia statului şi a 
lua parte la războaiele imperiului. 

Dar ceea ce îi caracterizează din punct de vedere social e că au 
fost şi au rămas ţărani, trăind în mijlocul consătenilor lor neliberi („obagi” 
sau „provinţari”), împărtăşindu-le viaţa, potrivit unor norme devălmaşe 


1 Schiţa de faţă are scopul să demonstreze interesul reluării unor vechi studii rurale, 
pentru a vedea mai clar procesele şi tendinţele sociale de dezvoltare ale satelor noastre în 
ultimele decenii, sub împătritul aspect al economiei agrare, economiei industriale, sistemati¬ 
zării teritoriale şi culturii. 

Am ales în acest scop satul Drăguş în care a fost făcută în 1929 o „monografie socio¬ 
logică* * de către echipele conduse de profesorul D. Guşti ca punct de plecare pentru o cer¬ 
cetare zonală care a durat pînă în 1938. Ancheta sumară din 1971 s-a bucurat de ajutorul 
vechiului nostru colaborator, învăţătorul pensionar Ion Sofonea, căruia îi aducem mulţu¬ 
mirile noastre. 

2 Ştefan Meteş, Drăguş , un sat din Ţara Oltului , Bucureşti, 1945. 

pe care va trebui să le analizăm, dat fii nd că urmările acestora mai si nt 
in şă vizibile, mă c ar că, în că am 1852 , organizarea grăniţăreaseă a fost 
desfiinţată. 

2. Peisajul rural. întreaga regiune este semănată cu o reţea de 
sate, de formă compactă, distribuite în sînul unor „botare” săteşti, 
al căror traseu vădeşte existenţa unui iniţial plan de ansamblu; ceea ce 
îngăduie recunoaşterea efectelor unei străvechi distribuţii egalitare a 
terenurilor, desigur pe temeiul unei prealabile stăpîniri indivize a solului. 
Potrivit reţelei de rîuri curgînd paralel de la munte spre Olt, satele se 
distanţează între ele, pe o linie mergînd de-a lungul poalelor Carpaţilor. 
Dar cum fiecare sat are un dublet pe linia Oltului, ansamblul lor for¬ 
mează două şiraguri de aşezări, unele ,,de sus” altele „de jos”, ceea ce topo¬ 
nimia locală subliniază pTin numirile date satelor : Sîmbăta de Sus şi 
Sîmbăta de Jos, Arpaşul de Sus şi Arpaşul de Jos, Lisa de Sus şi Lisa 
de Jos etc. Doar Drăguşul nu are dublet, hotarul său curgînd din munte 
pînă în Olt, în linie neîntreruptă. 

3. Drumuri şi mijloace de transport. Vechea reţea de drumuri 
era destul de simplă : un drum principal lega între ele oraşele Braşov şi 
Sibiu, prin Făgăraş, urmînd valea Oltului, folosit fiind şi ca rocadă 
pentru o altă serie de căi ducînd spre satele „de sus” ele înseşi legate 
printr-un alt drum, paralel cu munţii. 

Această reţea de drumuri a fost modernizată abia recent. S-a 
început cu şoseaua naţională Braşov-Făgăraş-Sibiu, dublată şi de o 
cale ferată, care de curînd bifurchează spre noul oraş Victoria. A fost 
modernizat apoi drumul care, venind din Făgăraş, duce spre Complexul 
turistic de la Sîmbăta de Sus. Toate celelalte drumuri îşi aşteaptă încă 
noua modernizare. 

Dată fiind puternica mobilitate teritorială a muncitorilor ţărani 
care fac naveta zilnică, din satele lor, spre oraşele Făgăraş şi Victoria, 
o întreagă reţea de autobuze parcurge regiunea reglîndu-şi ritmul după 
cel al întreprinderilor. Dar foarte curînd situaţia se va schimba complet, 
străbaterea Carpaţilor prin „Drumul transfăgărăşan”, avînd drept 
efect deschiderea completă a acestei regiuni spre marele centru industrial 
al Piteştilor şi spre cîmpia munteană. 

4. Impactul centrelor urbane nou industrializate. Faptul hotărîtor 
cu privire la soarta viitoare a acestei zone rurale, este industrializarea 
masivă obţinută prin crearea a două mari centre ale industriei chimice, 
în oraşele de care am mai vorbit: Făgăraşul şi Victoria. 

Oraşul Făgăraş, care nu era, pînă de curînd, decît o modestă 
piaţă locală, centru administrativ şi meşteşugăresc, nu avea decît 6 578 
locuitori în 1910, 7 841 în 1930, 17 250 în 1956. Atinsese însă în 1966 
nivelul de 21412 locuitori. Azi, după transformarea sa în puternic 
centru industrial oraşul a ajuns să aibă o populaţie de circa 25 000 oa¬ 
meni, fără a mai socoti şi „populaţia de zi” a navetiştilor care muncesc 
aici, deşi locuiesc încă în sate. 

Cît despre oraşul Victoria, de asemenea centru al industriei chimice, 
clădit pe începuturile unei industrii locale din Ueea, el nu avea, în 1952, 
cînd noile uzine chimice au fost construite, decît o populaţie de 2767. 
Atinsese însă, la ultimul recensămînt din 1966, 7107 locuitori. 

Nu râmîne îndoială că asemenea creşteri demografice nu pot fi 
rezultatul unui spor natural, ci al unei translaţii de populaţie de la 
sat la oraş, de natură să răstoarne adine întreaga viaţă locală. 

Aceste două oraş e constitui e deci principalii factori ai procesului de 
urbanizare, în sensul unei schimbări~rădicale a stfuc EurirsocionfbTesTb- 
naie a acestor mase de vechi agricultori, transformaţi, de pe o zi pe 
alta în muncitori industriali. 

în afară de această influenţă urbanizantă, efect al impactului eco¬ 
nomic exercitat de aceste două oraşe locale, adăugăm şi efectele cooper a- 
tivizării agriculturii, prin introducerea mecanizării, chimizării, folosirii 
seimnţelor selecţionări "Şi, parţial, a irigării, care nu mai puţin, au con¬ 
tribuit la schimbarea vieţii satelor. 

De asemenea trebuie subliniat faptul că i nstrucţi a «^ mentară 
de 8 şi 10 ani, azi obligatorie, numărul important de licee şi şcoli profe¬ 
sionale ce există în regiune, precum şi folosirea tuturor mijloacelor de 
aşa-zise .. mass-media”. e xercită şi ele o puternică influenţă modernizantă. 

Prinsa în acest complex de transformări sociale, regiunea, care 
păstrase pînă foarte tîrziu unele trăsături medievale, s-a văzut antrenată 
într-un proces de rapidă urbanizare, foarte vizibil, deşi nu ne aflăm încă 
decît la începuturile lui. 

Analiza satului Drăguş ne va îngădui să înţelegem formele şi 
mecanismele sociale care prezidează soarta actuală şi viitoare a acestui 
tip de sate arhaice, brusc supuse unei influenţe transformatoare, de 
dublă origină : .. endogenă locală ”, prin prezenţa unor oraşe nou indus¬ 
trializate şi ..exog ena”, pe cal ea acţiunii generale a statului. 


H. TRANSFORMAREA ECONOMICA A SATULUI DRAGUŞ 


1. Vechiul sistem agricol local. Pînă spre mijlocul veacului trecut, 
toate satele din zonă (excepţie făcînd doar oraşul Făgăraş) mai prac¬ 
ticau tehnica agricolă în două tarlale, cu rotaţie bienală (cereale,ogor). 
Se cultiva doar ovăzul şi secara, grîul apărînd foarte rar. 

Sub i nfluenta administrativă a statului, s-a trecut apoi la 
tehnica celor trei tarlale („cîmpuri” său „călcaturi”) dupătipicul săsesc 
numit Dreifelderwirtschaft (cereale de toamnă, cereale de primăvară, 
ogor). Cum întreaga regiune a adoptat acest sistem agricol, peisajul rural 
e aici caracteristic: sate rotunde, compacte, pline de arbori, formînd 
petece insulare pe un teren gol, fără garduri {oppe nfield), străbătut 
de o reţea de drumuri de cîmp, radiale, despărţind între ele „cele trei 
tarlale”, în aşa fel îneît toată seria de sate să formeze un ansamblu 
coherent, dreptul de păscut în ogoare fiind astfel asigurat de la un sat 
la altul. Loturile de agricultură ale gospodăriilor erau împrăştiate, 
fiecare gospodărie trebuind să aibă măcar cîte un lot în fiecare din cele 
trei cîmpuri. Dar parcelarea ajunsese în 1929 excesivă, aşa cum vom 
vedea. 

Sistemul celor „trei călcături” îşi punea pecetea pe întreaga viaţă 
a satului, obligînd gospodarii să se supună regulilor colective ale „silii 
pămîntului” {Flurzwang) aceleaşi munci agricole trebuind să fie făcute 

simultan de către toate gospodăriile, semănîndu-se aceleaşi cereale, 
recoltîndu-le la zile fixe, hotărîte de adunarea generală a sătenilor şi 
respectîndu-se dreptul de a paşte în mirişte turmele Băteşti. 

Gospodarii, prea mulţi faţă de un teren insuficient şi de foarte 
mediocră calitate, îşi puneau nădejdea mai ales în creşterea de vite, 
fiind însă siliţi să facă faţă problemei nutreţului, naigrînd sezonier 
spre „Ardeal” (denumire locală a satelor de dincolo de Olt) pentru a 
lua acolo în dijmă terenuri de fîneaţă, sau a obţine fîn contra muncă 
prestată. 

Nevoia de îngrăşăminte animală era de altfel atît de mare, încît 
pînă şi bălegarul ce se putea strînge de pe uliţi era vîndut la licitaţie de 
către Primăria locală. 

Se foloseau în special bivoli, pentru care statul făcuse o largă 
propagandă, creînd la Şercaia un centru de creştere a acestui animal 
modest, bun atît de muncă cît şi de lapte. 

Acest sistem agricol avea unele avantaje, el obligînd pe toţi 
agricultorii să nu cadă sub un anume nivel agrotehnic dar, şi, împiedi- 
cînd ridicarea peste acest nivel. Dezavantajele lui se făcuseră vădite 
încă din preajma celui de-al doilea război mondial. Economia capita¬ 
listă luase destulă amploare ca să facă necesară trecerea spre un alt 
sistem economic. Mulţi săteni ar fi vrut să evolueze spre o economie a 
pieţii, cu atît mai mult cu cît nevoia de bani gheaţă se făcea din ce în 
ce mai simţită spre a se putea face faţă cumpărării produselor industriale 
şi în special pentru a plăti impozitele din ce în ce sporite. Acest grup 
de ţărani lupta deci pentru interzicerea păşunatului în mirişte (izlă- 
jire), pentru trecerea la un sistem măcar de patn i tarlale, tăind în 
două cea lăsată anual în ogor, pentru a semăna"acolo ovlzul cerut pe 
piaţă. Mergeau pînă şi la a cere, cu violenţă, în ciuda celorlalţi, comasarea 
loturilor individuale şi dreptul de a le închide cu garduri, scoţîndu-le 
astfel din ritmul obligator al tarlalelor. Cîţiva renunţaseră chiar complet 
la economia de subsistenţă, cultivînd doar cartofi, vînduţi pe piaţă 
pentru a obţine astfel banii necesari cumpărării griului şi mălaiului 
necesar. 

în ajumil celui de-al doilea război mondial luptele sociale interne 
ale satului Drăguş luaseră un caracter acerb, lipsa de raţiune economică 
a sistemului agricol local fiind recunoscută, dacă nu de toţi sătenii, cel 
puţin de o bună parte din ei. 

2. Trecerea la un nou sistem de organizare socială. Yom pune faţă 
în faţă situaţiile economice ale Drăguşului din 1938 şi din 1971, adică 
înainte şi după cooperativizarea agriculturii s . 

Potrivit cadastrului funciar, satul avea în 1938 un teritoriu de 
3 829 ha, cu următoarea structură: 

3 570 aparţineau comunei Drăguş 
111 aparţineau altor locuitori din alte comune 
79 constituite din păduri, fuseseră atribuite prin reforma agrară din 1918 altor 
trei comune administrative 
69 erau proprietatea statului. 

3 Analiza economică privind situaţia din 1938 In : AL Bărbat, Studiul economic al sa - 
tului Drăguş — Făgăraş , Bucureşti, 1941. 

Pământul era socotit, cadastral şi fiscal, ca fiind de calitate VII 
şi VIII, deci submediocre. 

La acea dată, cele 3 570 ba rămase satului Drăguş nu erau toate 
în proprietatea ţăranilor din sat, căci şi din această suprafaţă Primă¬ 
ria deţinea 1 359 ha (37,1%), biserica I3,47ha (0,1%), astfel că gospo¬ 
dăriilor individuale nu le mai rămâneau decât circa 2 200 ba (62,5%). 
Existau la acea epocă 325 de gospodării; dar dintre ele, doar 308 aveau 
pământ în patrimoniul lor. 

Cum pământul din cuprinsul satului nu le era suficient, gospodarii 
mai deţineau şi în alte sate (prin înzestrări şi cumpărături) 120,48 ha 
şi în plus mai luau în dijmă suprafeţe de teren din alte comune (cca 
280 ha în 1938). Aceste 308 gospodării, potrivit volumelor de suprafeţe 
deţinute se grupau astfel: 


Suprafaţa 

deţinută 

ha % 


1 ha 0,1 

1- 4 3,7 

4- 8 41i3 

8-12 36,1 

12+ 18,8 

> 

Aşadar, cei 185 de ţărani săraci şi cu situaţie mijlocie (între 1 şi 8 ha) v 

deţineau 45% din teritoriu, cei 116 înstăriţi (cu peste 8 ha) 59,4%. V"' ^ 

Această structură funciară, destul de omogenă, fără latifundii ^ + 

şi fără un excesiv proletariat agricol a fost complet schimbată prin 
organizarea cooperativei agricole de producţie locale. Iniţial, în 1962, Vj ' JP' 
cooperativa a cuprins 348 membri. Azi a ajuns să aibă 488 capi de gos- y ^ 
podărie, adică în fapt totalitatea localnicilor. 

Comasîndu-se întreaga suprafaţă, s-a renunţat la împărţirea 
terenului în trei tarlale şi mai ales s-a rezolvat grava problemă a fărâ¬ 
miţării şi împrăştierii haotice a loturilor agricole. într-adevăr potrivit 
datelor cadastrale, existau în Drăguş nu mai puţin de 10 737 parcele, 
distribuite astfel: 






Numărul 

gospodăriilor 

7 

29 
156 

86 

30 


Suprafaţa totaiâ 
ha 

Nr. de loturi 
(în medie) 

1 

2,6 

1- 4 

16,8 

4- 8 

30,8 

8-12 

43,0 

de la 12 

57,3 


ceea ce înseamnă că, în medie, reveneau pe cap de gospodărie nu mai 
puţin de cît 34,8 parcele minuscule. 

3. Punerea în cultură a teritoriului. Cooperativa agricolă de pro¬ 
ducţie, renunţînd deci la sistemul celor trei tarlale, a organizat teritoriul 
pe o schemă nouă de tarlalizare ţinînd seama de indicaţiile pedologiei 
locale în vederea unui plan de cultură mai raţional. Comparînd cultu¬ 
rile din 1938 cu cele din 1971, obţinem situaţia din tabelul 1. 


Tabelul 1 


Ha 

1938 

1971 

Total 

C.A.P. 

Loturi 

0 

1 

2 

3 

4 

Arături 

1 073,90 

1 077 

98 

1 175 

Fineţe 

1 139,55 

1 544 

4 

1548 

Păşuni 

400,46 

44 

4 

48 

Grădini 

36,48 

43 

13 

56 

Păduri 

842,96 

— 

— 

— 

Neproductiv 

76,63 

73 

- 

73 

Total 

3 569,98 

2 781 

119 

2 900 


Schimbările intervenite sînt următoarele : pădurile au intrat toate 
în patrimoniul statului, păşunile naturale au scăzut substanţial, cres- 
cînd în schimb terenurile cultivate cu furaje şi, ceva mai puţin, cele 
arate. 

în ce priveşte culturile folosite, situaţia este arătată în tabelul 2. 


Tabelul 2 


Qn %) 



1938 

C.A.P. 1971 

0 

1 

2 

Grîu 

17,2 

31,20 

Ovăz 

11,8 

4,08 

Orz 

24,0 

15,45 

Porumb 

15,2 

5,48 

Deci cereale 



In total 

68,2 

56,2 

Cartofi 

15,7 

21,90 

Lucernă-trifoi 

5,8 

11,86 

In, cînepă 

1,0 

— 

Plante medicinale 

— 

M 


Azi nu mai e lăsată în ogor o treime din totalul suprafeţei arabile, 
ci doar 154 ha faţă de 923 ha arate. 

Este greu de stabilit care era randamentul la hectar obţinut în 
1938, la acea vieme neputîndu-se calcula decît randamentul cîtorva 

din cerealele trecute pe la cele trei batoze particulare,''pe atunci exis¬ 
tente. Situaţia este următoarea : 



1938 

G.A.P. 1971 


kg 

kg 

Ovăz 

400 

690 

Grlu 

330 

762 

Secară 

355 

1 079 


Oricît de nesigure ar fi aceste calcule, cert este că au fost înregis¬ 
trate sporuri importante ale randamentelor. Desigur, ele n-au atins 
nivelul general obţinut pe întreaga ţară, dat fiind că ne aflăm într-o 
regiune de sub munte, cu teren mediocrii şi submediocru. 

4. înzestrarea tehnică agricolă. în 1962, la înfiinţarea cooperativelor 
agricole de producţie, membrii atunci înscrişi, au adus în patrimoniul 
comun, 288 care, 281 pluguri, 270 grape, 149 prăşitoare, 21 semănătoare 
precum şi 141 cai, 16 boi şi 16 bivoliţe. Majoritatea acestui utilaj, cu excep¬ 
ţia carelor, lăsate în grija fiecărui gospodar membru al cooperativei, 
care şi azi sînt folosite, erau rudimentare, de o calitate tehnică Bub orice 
nivel. 

Drăguşul dispunea în 1938 şi de 7 maşini de semănat (una indi¬ 
viduală, celelalte în tovărăşie de cîte 2 — 7 oameni) şi de 3 batoze. 

Azi, cooperativa se foloseşte de înzestrarea tehnică a întreprinderii 
pentru mecanizarea agriculturii din Ucea de Jos, care în 1966, a creat 
în Drăguş o secţie locală. 

în remiza nou construită a acestora (19/8 m; în valoare de 78 000 
lei) se află ateliere de reparaţii şi birouri, 13 tractoare, 3 combine, 3 
semănătoare, 12 pluguri, 3 grape cu disc, 12 grape cu colţ, 12 grape 
stelate, 2 grape reglabile, o presă de balotat, 4 batoze de treier, 3 
cultivatoare, 2 maşini de împrăştiat îngrăşăminte chimică, o sapă rota¬ 
tivă, 4 maşini de plantat cartofi, 6 remorci. 

Cooperativa însăşi are propria sa înzestrare, cuprinzînd 288 pluguri 
(lăsate în grija membrilor ei), 6 semănătoare de porumb, un selector, 
un vermorel, 2 tocătoare, 26 care, 2 autocamioane, un motor de 1HP 
şi un altul de 4 HP, precum şi 2 poverne. 

5. întreprinderile anexe. în 1938 existau în satul Drăguş o serie de 
meşteşugari, majoritatea organizaţi în „companii” : dulgheri,tîmplari, 
zidari, fierari, cărămidari, funari, cojocari, croitori, dogari. 

Cooperativa agricolă de producţie i-a cuprins în „echipe”, în special 
şase din ele pentru necesităţile de construcţii proprii, dar luînd în antre¬ 
priză şi lucrări făcute pe seama gospodarilor individuali, precum şi a 
celor din alte sate. Meşteşugarii ajunşi la vîrsta pensionării, lucrează 
însă şi pe cont propriu, pe comenzi speciale, la particulari, existînd 
trei asemenea echipe de constructori. 

Cele trei mori de apă din 1938 deţinute în indiviziune de ţărani 
localnici (Moara de Sus— 4 proprietari; Moara de la Şipot— 14 pro- 

prietari; Moara de din Jos, a Rogozarilor— 11 proprietari) nu mai 
funcţionează, fiind înlocuite cu o moară sistematică funcţionînd cu 
motor electric. 

Au dispărut de asemenea cele două primitive joagăre ţărăneşti, 
înlocuite fiind printr-un joagăr, un gater şi un cireular, puse în mişcare 
tot prin motoare electrice. Piua de ulei, de asemenea nu mai există, 
iar cele cîteva cazane de fiert rachiu, au fost înlocuite cu cele două 
poverne ale cooperativei. 

tn plus o filială a cooperativei meşteşugăreşti de artizanat din 
Braşov are în Drăguş ateliere de cojocărie, croitorie, broderie, 20 de 
gospodine muncind la domiciliu pe materialul adus, la două săptămîni 
de o delegată a centralei. 

De asemenea, cooperativa de consum locală are şi un atelier de 
cizmărie. 


III. STRUCTURA PROFESIONALĂ A POPULAŢIEI DRĂGUŞULUI 


1. Problema vechii migraţii şi surplusului demografic. Drăguşul e 
un sat relativ mic, recensămintele succesive înregistrînd aici următoa¬ 
rele volume demografice : 


1910 1930 1938 1941 1956 1966 


1 395 1 511 1 459 1 531 — — 

Totuşi ţinînd seama de puţinătatea suprafeţei arabile şi de mica lor 
rentabilitate, populaţia activă a satului a fost totdeauna excedentară, 
ceea ce a silit oamenii să caute o soluţie în emigrare, înfăptuită pe două 
linii, una străveche, alta modernă. 

Mai de mult ţăranii, aşa cum am mai spus, îşi puneau toată 
nădejdea nu în agricultură, ci în creşterea vitelor; ceea ce şi făcea ca ei să 
ţină atît de mult la lăsarea în ogor a unei mari suprafeţe de teren. 

Turmele de oi ale drăguşenilor erau vara urcate la munte; dar 
iarna plecau în transhumanţă spre Bărăgan, care, pînă spre mijlocul 
veacului trecut nu era încă teren agricol, ci mai mult islaz de vite. 
Mulţi din locuitorii Drăguţului se instalau aici, ca în adevărate „sate 
roi”. Ion Codru Drăguşanu (1823 — 1884), autorul cunoscutei lucrări 
Peregrinul transilvan ne-a lăsat o descriere lămuritoare cu privire la 
scurtul lui popas în Bărăgan, după fuga lui din Transilvania. 

înainte de primul război mondial, emigrarea a încetat însă să 
aibe acest caracter pastoral, oamenii plecînd ,,în Regat” spre a-şi 
găsi modeste locuri de muncă necalificată, o mare parte din ei emigrînd 
însă în America, cu dorinţa de a cîştiga măcar acolo destui bani pentru 
a restabili echilibrul economic deficitar al gospodăriei din sat, unde îşi 
lăsau familia, în aşteptare. Mulţi însă au rămas în America, deşi 
tot mai veneau uneori, în scurte vizite, în satul lor natal, spre a-şi ajuta 
neamurile, cumpărîndu-le teren, vite şi clădind case mai bune. 

Numărul acestor emigranţi este destul de mare. Din statisticile 
ce au putut fi stabilite, rezultă o foarte puternică emigraţie 4 : 


Perioada 

America 

Vechiul Regat 

Transilvania 

Pînă în 1914 

181 

88 

2 

1918 — 1938 

26 

59 

85 

Total 

207 

147 

87 


Aceste cifre sînt însă minimale, în realitate numărul celor plecaţi, 
definitiv sau temporar, fiind mult mai mare. Emigrarea spre America 
a scăzut între cele două războaie mondiale şi a încetat complet după 
cel de-al doilea. Spre Muntenia, de asemenea, plecările nu se mai fac 
azi după tipicul cel vechi, oamenii plecînd nu ca salahori, servitori sau 
mici negustori, ci pe linia generală a încadrării lor în întreprinderi 
industriale. 

2. Problema navetismului actual. O dată însă cu organizarea în¬ 
treprinderilor chimice din Făgăraş şi Victoria, curentele de migraţie au 
sporit considerabil polarizîndu-se spre aceste două centre, în special sub 
forma „navetismului”. Din numărătoarea făcută în 1971, pe calea unor 
informaţii obţinute casă de casă, putem înfăţişa astfel volumul nave¬ 
tiştilor şi locurile lor de migrare: 


Unde lucrează 

M 

F 

Total 

0 

1 

2 

3 

Drăguş 

132 

382 

514 

Victoria 

208 

13 

221 

Făgăraş 

67 

4 

71 

Viştea 

4 

1 

5 

SImbăta 

4 

2 

6 

Voii a 

3 

1 

4 

Ucea 

2 

— 

2 

Olteţ 

1 

— 

1 

Sibiu 

— 

1 

1 

Lisa 

— 

1 

1 

Tllmaci 

— 

1 

1 

Control in regiune 

2 

- 

2 

Total 

423 | 

406 

829 


Au fost deci înregistraţi 829 de „activi” dintre care 514 (62,0%) 
lucrează în Drăguş, iar 315 fac naveta (38,0%). 


4 A. Negrea, Procesul de emigrare a Drăguşenilor în America , In ,,Arhiva pentru ştiinţa 
şi reforma socială”, 10, nr. 1—4, p. 

N-au putut fi înregistraţi cei definitiv plecaţi din sat decît în caz- 
rile, puţine, în care locuinţele lor au rămas nelocuite sau păstrate doar 
ca rezidenţă secundară. 

Centrul principal de atracţie rămîne deci Victoria şi în al doilea 
rînd Făgăraşul. Proporţia femeilor navetiste se ridică la 7,6%, pe cînd 
dimpotrivă proporţia celor rămase să lucreze în sat este de 74,3%. 
Asistăm deci la un proces de restructurare radicală a structurii forţei de 
muncă: majoritatea bărbaţilor activi s-an transformat în muncitori 
industriali, agricultura căpătînd astfel un caracter feminin accentuat. 

De fapt, muncitorii navetişti continuă a lucra şi în cooperativă 
ori de cîte ori, au răgazul necesar, în special în cadrul lotului lor perso¬ 
nal, care revine gospodăriei prin munca soţiei şi copiilor, sau pe „heiul” 
din jurul casei, în vatra satului, deseori exploatat la maximum, în chip 
raţional, uneori ca un spirit inovator care merge pînă la folosirea apei 
rîului pentru piscicuifcură, în mici bazine. 


IV. NIVELUL DE VIAŢĂ MATERIALĂ ŞI SPIRITUALĂ 


E de la sine înţeles că salariile acestei mari mase do muncitori 
industriali, adăugîndu-se veniturilor din C.A.P. şi eventual şi celor de 
pe lotul personal, au dat posibilitatea unei ridicări a vieţii locale. 

I. Reconstruirea totală a caselor. In primul rînd izbeşte reconstruirea 
generală a locuinţelor din sat, surprinzătoare nu numai prin masivitatea 
fenomenului, ci şi prin bunul gust al clădirilor, prin nivelul lor ridicat de 
igienă şi de înzestrare cu aparatură tehnică de uz casnic. 

Existau în 1938 un număr de 331 gospodării. în 1971 sînt 381. 
Cele 331 case vechi din Drăguş erau încă în 1938 construite din lemn, 
potrivit unui stil local nu lipsit de farmec. Doar cîteva familii mai 
înstărite îşi clădiseră case de zid, după modelul celor săseşti, în special 
în cazurile cînd un emigrant din America se întorcea acasă ori trimitea 
banii necesari. După al doilea război s-a procedat la dărîmarea acestor 
case vechi şi la reclădirea lor, în cărămidă. Din cele 509 „locuri” (heiuri) 
numerotate, 274 cuprind case de gospodari care au fost total reclădite, 
53 sînt noi, intercalate între celelalte erau, 27 rămase în starea lor veche, 
10 nelocuite, familiile mutîndu-se la oraş, 116 sînt locuri încă goale, neclă¬ 
dite, 12 sînt instituţii (plus 17 locuinţe vechi, în cartierul ţiganilor din sat). 

Sînt cazuri în care unul dintre gospodari (casa nr. 105), care 
îşi construise casă nouă, văzînd că vecinul o are mai frumoasă, a dărî- 
mat-o şi construit-o a doua oară, pe im plan lărgit. Toate casele noi, 
sau renovate sînt mari, cu două sau trei odăi la stradă, şi altele, una 
sau două, înspre curte, potrivit unui plan raţional, cu ferestre mari; 
podite cu scînduri, au sobe de teracotă sau godinuri şi dispun de lumină 
electrică. 

Viaţa materială a satului este, de asemenea, întărită prin organi¬ 
zarea unei cooperative de consum şi a unui dispensar, amîndouă în 
clădiri noi, dotate cu personalul şi utilajul necesar. Se adaugă, evident, 
înzestrările construite ale cooperativei agricole de producţie. 


S0CI0LBUC 


527 


SATUL DRĂGUŞ, DUPĂ 40 DE ANI 

N 

2. Viaţa spirituală a satului. Din punctul de vedere al vieţii cultu¬ 
rale, satul dispune de un cămin cultural, de un local nou de şcoală de 
tip modern, avînd 16 puteri didactice şi 205 elevi urmând cursurile de 
opt ani. Există în sat 214 aparate de radio, 29 de televizoare, un cine¬ 
matograf şi 350 abonamente la ziare şi reviste. 

Numărul mare al tinerilor plecaţi din sat pentru a urma şcoli 
profesionale şi superioare este de asemenea impresionant. Ar fi de făcut 
o analiză a lor, începând cu cei cîţiva intraţi în corpul didactic univer¬ 
sitar şi liceal, încadraţi în unităţi de cercetare ştiinţifică de foarte înaltă 
calificare sau în cadrele de conducere a întreprinderilor. 

în aceste condiţii de completă restructurare a vieţii satului, ne 
putem pune întrebarea : a rămas totuşi ceva neschimbat sau prea puţin 
schimbat, din ceea ce făcea pe vremuri, ca satul Drăguş să aibă un 
caracter arhaic t 

Cu alte cuvinte : ce schimbări în relaţiile sociale şi în suprastructura 
satului au avut loc, ca efect al schimbării radicale a bazei lui economice f 

Să analizăm rapid cîteva din trăsăturile arhaice ale vechiului sat. 

3. Problema vecinătăţilor. Vechiul Drăguş îşi avea populaţia gru¬ 
pată în 12 ..vecinătăţi” , organizate pe uliţe, avînd fiecare cîte un „tată 
de vecixu TT 'ăles^de locuitorii respectivelor uliţe, a căror sarcină era de a 
organiza un sistem de ajutor reciproc (la înmormântare, nuntă, diferite 
pagube provocate de incendii sau epizotii, decese etc.), de a ţine legătura 
dintre primărie şi locuitori, de a executa anume lucrări de interes 
obştesc, de a comunica celor interesaţi hotărârile care se luau în adunarea 
obştească, duminica la ieşirea de la slujba bisericească 6 . 

Aceste vecinătăţi există încă, organizate însă sub forma de „echipe” 
ale cooperativelor agricole de producţie. Deşi sistemul acordului global 
nu s-a introdus încă în Drăguş, „echipele” formează mici colective 
înştiinţate prin „taţii de vecini” despre muncile ce urmează a fi făcute, 
potrivit hotărârii organelor de conducere ale cooperativei. De asemenea, 
sistemul de ajutor reciproc, în special la înmormântări, se menţine. 

4. Problema vieţii de familie. Domina pe vremuri identitatea dintre 
„gospodărie” şi „familie”, în sensul că unitatea de bază a vieţii sociale 
era gospodăria ca atare, măcar că familiile erau grupate pe „neamuri”, 
purtînd acelaşi nume, unele aparţinând „boierilor”, altele „provinţarilor”. 
încă din 1929 deosebirile dintre boieri şi iobagi se stinseseră, căsătorii 
mixte avînd loc, „neamurile” nemaicunoseîndu-se decît prin faptul că 
erau grupate pe uliţi care purtau deseori numele neamurilor (uliţa 
Rogozarilor, a Nicheştilor etc.). 

Se puneau, pe vremuri interesante probleme de onomastică, 
fiecare om avînd în afară de numele din registrele de stare civilă, un 
al doilea nume, o „polecră” constînd din numele său de botez cu men¬ 
ţiunea „al lui”. Femeia lua n umele soţulu i, d acă mergea î n ca sa băr¬ 
batului. Dacă însă bărbatul se”„gmerea pe curte”, se „mărita* 5 , el lua 


* H. H. Stahl, Vecinătăţile din Drăguş, In: „Sociologie românească”, 1 , nr. 1, ian. 
1936, p. 18 şi urm. 

nu mele go spodăriei în care intra 6 . Acest .sistem onomastic este încă în 
vigoare, uneori dînd Ioc la situaţii deosebit de expresive şi interesante 
teoretic. „Neamurile” ca atare, se mai menţin, în cîteva cazuri. De 
pildă, în biserică fiecare neam îşi are încă „strana”, adică şirul lui, 
organizat intern pe vîrstă, membrii aceluiaşi neam stînd în şir, unul după 
altul, în ordinea vîrstei. Totuşi preotul satului, tînăr nou intrat în slujbă, 
nu mai cunoaşte aceste reguli, deşi satul le ştie şi le păstrează. 

„Strane” pe neamuri existau şi în cimitir, decedaţii îngropîndu-se 
tot pe grupe de neam. Şi acest obicei se păstrează. în plus, exista şi 
o rudenie din năşie, cu reguli de asemenea foarte complexe, bazate tot 
pe ideea centrală a gospodăriei dominante, ceea ce, de asemenea, se 
păstrează 7 . 

Familiile mai aveau şi obiceiul „punerii mesei”, de fapt o ceremonie 
de întărire a căsătoriei şi pentru „lumea de apoi”. Sătenii mai cer astăzi 
preotului să le facă această slujbă, întovărăşită de un ritual profan, 
deşi abea se mai ştie care poate fi rostul unui asemenea ceremonial, 
în fapt, structura internă a familiei s-a schimbat, în Drăguş ca pretu¬ 
tindeni de altfel: minimalizarea patrimoniului individual; dispariţia 
atelierului familial de producţie lipseşte pe tatăl familiei de fosta lui 
principală funcţiune, cu atît mai mult cînd s-a transformat în muncitor 
industrial. Rosturile lui de şef al familiei sînt preluate de către femeie, 
deşi funcţiile sale de educatoare a copiilor scad şi ele din ce în ce mai 
mult, lăsate fiind pe seama şcolii. Tineretul are astfel o cu totul altă 
mentalitate decît cea a generaţiilor vîrstnice, fără totuşi ca conflicte de 
generaţii să se fi ivit. în general drăguşenii continuă a se deosebi de 
alţi săteni din zonă, prin excepţionalul lor bun simţ, hărnicie şi bună- 
cuvinţă. Porniţi pe glumă, cu un deosebit simţ al umorului, îşi ascund, 
cînd e cazul, amărăciunile cu o vorbă de duh. 

„Cetele de feciori”, „cluburile” celor maturi cu scopuri de adunare 
a celor de aceeaşi seamă, de efectuare a unor datini locale 8 , au fost 
înlocuite, pe de o parte, prin căminul cultural, pe de altă parte cu orga¬ 
nizaţiile de pionieri şi TT.T.C. 

în concluzie, Drăguşul, în decursul ultimului deceniu, s-a schimbat 
\ la faţă, apucînd un drum de la care nu mai există cale întoarsă, ci 
, doar unul spre un necontenit progres. E de aşteptat ca în viitor carac¬ 
terul de „sat de navetă” să se accentueze, fiind posibilă însă şi instalarea 
unor ateliere anexe mai temeinic organizate, la un nivel de industriali¬ 
zare locală. 

Dar, cum am spus de la început, cele aici schiţate nu vor să fie 
decît un îndemn pentru a supune asemenea sate unei mai atente anali¬ 
ze, faptice şi teoretice, care să ducă la lucrări cuprinzînd o sinteză a 
celor aflate despre satele cele vechi cu o analiză a situaţiei actuale, deci 
cu o depistare a proceselor şi tendinţelor care vor crea profilul de mîine 
al lumii noastre rurale. 


6 H. H. Stahl, Sistemul onomastic drăguşan , In : „Arhiva pentru ştiinţa şi reforma 
socială”, 12, nr. 1 — 2, p. 83 

7 H. H. Stahl, Rudenia spirituală din năşie în Drăguş , în : „Sociologia românească”, 
1, nr. 7—9, iul.-sept. 1936, p. 25 şi urm. 

8 Tr. Herseni, Clubul Husarilor în : „Arhiva pentru ştiinţa şi reforma socială”, 12, 
nr. 3 — 4, p. 437 şi urm. 

